SUPER พุ่งชนซิลลิ่ง-นิวไฮรอบ 10 เดือน โบรกฯแนะซื้อเก็งกำไรชูหุ้น defensive กำไรโตแกร่ง
SUPER พุ่งชนซิลลิ่ง-นิวไฮรอบ 10 เดือน โบรกฯแนะซื้อเก็งกำไรชูหุ้น defensive กำไรโตแกร่ง
SUPER พุ่งชนซิลลิ่ง-นิวไฮรอบ 10 เดือน โบรกฯแนะซื้อเก็งกำไรชูหุ้น defensive กำไรโตแกร่ง
25 พ.ค. 2563

ผู้สื่อข่าวรายงานว่า บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 14.53 น. อยู่ที่ระดับ 0.75 บาท บวก 0.09 บาท หรือ 13.64% ด้วยมูลค่าซื้อขาย 1.03 พันล้านบาท ราคาหุ้นปรับตัวขึ้นชนซิลลิ่งของวันที่ระดับ 0.75 บาท และทำนิวไฮในรอบเกือบ 1 ปี โดยนับตั้งแต่หุ้นทดสอบระดับ 0.75 บาท เมื่อวันที่ 25 ก.ค. 62

บล.ยูโอบี เคย์เฮียน ระบุว่า เลือกเก็งกำไรรายตัว โดยประเด็นที่น่าสนใจได้แก่ 1) กลุ่มที่มีผลการดำเนินงานไตรมาส 2/63 ดี ได้แก่ IVL, SCC, STA, TIP, VRANDA 2) หุ้นกำไรมั่นคง (defensive) GPSC, BCPG, RATCH, BCH, CHG, SSP, SUPER 3) กลุ่มประกันภัย TIP และ THRE 4) กลุ่มการเงินที่ยังไม่แพง BFIT, AMANAH 5)หุ้นเข้า MSCI ได้แก่ AWC, BAM, KTC โดยการเก็งกำไรในกรอบ 1300-1400 จุด ควรคุมความเสี่ยงด้วยการตั้งขาดทุนทุกครั้ง
 
อนึ่งก่อนหน้านี้นายจอมทรัพย์ โลจายะ ประธานคณะกรรมการ SUPER  เปิดเผยว่า สำหรับแนวโน้มผลการดำเนินงานในปี 2563 คาดว่าจะเติบโตอย่างแข็งแกร่ง ตามกำลังการผลิตไฟฟ้าที่เพิ่มขึ้น จากโครงการในประเทศและต่างประเทศ ทั้งโครงการโรงไฟฟ้าพลังงานความร้อนจากขยะชุมชนที่ จังหวัดพิจิตร ขนาดกำลังการผลิตเสนอขาย 9.9 เมกะวัตต์ ที่ CODในช่วงปลายเดือนเมษายนที่ผ่านมา
นอกจากนี้ ยังมีโครงการโรงไฟฟ้าพลังงานแสงอาทิตย์ ที่ประเทศเวียดนามจำนวน 3 – 4 โครงการ ขนาดกำลังการผลิตติดตั้งรวม 550 -750 เมกะวัตต์ ที่จะทยอย COD ในเดือนธันวาคม 2563  เข้ามาสนับสนุน
ในปัจจุบันบริษัทฯ มีสัญญาซื้อขายไฟฟ้า (PPA) อยู่ราว 1,000 เมกะวัตต์ โดยได้ตั้งเป้าการ COD ในปี 2563 ที่ 500 – 600 เมกะวัตต์ และในปี 2564 อีกกว่า 400  เมกะวัตต์ ซึ่งจะเป็นโรงไฟฟ้าพลังลม ประเทศเวียดนาม กำลังการผลิตกว่า 400 เมกะวัตต์ ซึ่งจะทำให้ผลการดำเนินงานในปี 2563-2564 สร้างสถิติสูงสุดใหม่ต่อเนื่อง
ประธานคณะกรรมการ SUPER กล่าวอีกว่า มั่นใจว่าแนวโน้มรายได้ของบริษัทฯในปีนี้จะเติบโตไม่ต่ำกว่า 15% ตามแผนงานที่วางไว้ และ จากกำลังการผลิตไฟฟ้าที่เพิ่มขึ้น ทั้งในรูปแบบของโซลาร์ฟาร์มทั้งในและต่างประเทศ, โครงการโรงไฟฟ้าขยะ รวมไปถึงแผนในการขายไฟการขายไฟฟ้าโดยตรงให้กับลูกค้าในลักษณะ Private PPA รวมไปถึงขยายการลงทุนโรงไฟฟ้าในต่างประเทศ เพื่อเพิ่มแหล่งที่มาของรายได้ เพื่อการเติบโตที่แข็งแกร่งและยั่งยืน สร้างผลตอบแทนที่ดีให้กับบริษัทฯและผู้ถือหุ้น